paragraph_text: Sava Bohinjka je rijeka u sjeverozapadnoj Sloveniji, koja spajanjem s rijekom Savom Dolinkom formira rijeku Savu. Sava Bohinjka izvire iz Bohinjskog jezera. Iz jezera ističe rječica Jezernica i nakon 100 m se spaja s potokom Mostnica, koja dolazi iz doline Voj, i tvore rijeku Savu Bohinjku koja protječe kroz naselja Bohinjska Bistrica, Bohinjska Bela, i u blizini Bledskog jezera, da bi se spojila s rijekom Savom Dolinkom u blizini naselja Radovljica, te zajedno formiraju Savu.